
Firmele româneşti datorau statului, în octombrie 2023, 16,8 miliarde de euro (84 
de miliarde lei). Cu acești bani s-ar putea construi 24 de spitale regionale sau 31 
de poduri precum cel de la Brăila. Cele mai mari datorii aparțin companiilor de stat 
și sunt greu - dacă nu imposibil — de recuperat, transmite Europa Liberă. 


Agenția Națională de Administrare Fiscală (ANAF) se lăuda în noiembrie 2023 că a adus la 
bugetul de stat, în primele zece luni din an, venituri cu 11,9% mai mari decât în aceeași 
perioadă a anului trecut. 


„ANAF a început să-și facă treaba”, spunea și premierul Marcel Ciolacu, la începutul unei 
ședințe de Guvern din aceeași lună. 


Ce nu au spus nici ANAF și nici premierul este că datoria publică totală a companiilor a 
crescut la sfârșitul lui octombrie 2023, față de luna martie a aceluiași an, cu un miliard de 
lei. 


În top 20 al datornicilor sunt opt companii deținute de stat și încă una în care statul e 
acționar principal. Datoriile lor totale sunt de 2,4 miliarde de euro (12 miliarde de lei), adică 
14,2% din totalul obligaţiilor fiscale restante. 


De altfel, cele 20 de societăți din top au, împreună, 28% din totalul datoriilor. Iar vestea 
proastă pentru Fisc e alta. ANAF anunță că 70% din datoriile companiilor de stat nu pot fi 
executate silit. 

datornicilor la stat. Societatea cu sediul în Hunedoara avea, la 30 octombrie 2023, datorii 
totale de aproape 1,04 miliarde de euro (5,2 miliarde lei). 


Din această sumă, 1,4 mld de lei (280 milioane euro) sunt datoriile propriu-zise. Restul sunt 
așa-numitele „obligații fiscale accesorii” - dobânzi, penalități etc. 


Cea mai mare parte a datoriei o reprezintă cea către bugetul asigurărilor sociale, peste 500 
de milioane de euro (2,79 miliarde lei). 


Cu acești bani se puteau plăti, timp două luni, cei 1,3 milioane de pensionari care primesc 
pensia minimă - de 1.125 de lei (225 euro). 


CNH are de plătit peste 100 de milioane de euro (654 de milioane de lei) și la bugetul 
asigurărilor de sănătate. 


Bani cu care se puteau construi două spitale identice cu cel al Asociaţiei Dăruiește Viața 


ridicat în București. Și ar mai fi rămas bani pentru jumătate din al treilea. 


53 de milioane de euro a costat Spitalul Dăruiește Viaţă. 


SCFR Marfă, pe locul doi 


Compania SNCFR Marfă a intrat în clasament după 2020, cu o creștere spectaculoasă a 
datoriilor către stat. 


În martie 2020, compania de transport marfă reușise să scape de mare parte din datoriile 
pe care le avea la stat. Mai avea de plătit doar 2,6 milioane de lei. 


Un an mai târziu, în martie 2021, aceeași companie avea deja aproape 400 de milioane de 
euro (1,863 miliarde de lei) datorii, conform portalului termene.ro. 


De ce? 
Pentru că în 2020 a venit rezultatul unei investigaţii a Comisiei Europene care a cerut 
statului român să recupereze de la CFR Marfă 570 de milioane de euro, acordate prin 


ștergerea și neîncasarea unor datorii. 


Iar din acel moment, SNCFR a intrat în spirala acumulării de datorii și obligaţii fiscale 
accesorii. 


La 30 octombrie 2023 datora la bugetul de stat 340 milioane de euro (1,7 miliarde de lei). 


Ce putea face statul cu acești bani? Proiectarea liniei de metrou M6, Tokyo - Otopeni, va 


costa 1,27 miliarde de lei, iar pentru o parte din sumă statul român s-a împrumutat. Din 


Ux 24 


Patru companii de stat cu datorii de peste 1 miliard de lei 


În top 20 al firmelor cu datorii către Fisc sunt încă patru companii de stat cu arierate de 
peste 1 miliard de lei: 


e Complexul Energetic Hunedoara (CEH) — 1,44 miliarde (288 milioane euro); 
e Unifarm - 1,4 miliarde (280 milioane de euro); 
e SNCFR - 1,2 miliarde (240 milioane de euro); 


e Societătea Comercială pentru Închiderea Minelor - 1 miliard - (200 de milioane de euro). 


Din restanţele fiecăreia dintre aceste firme se puteau construi cel puţin trei săli polivalente. 


Cea din Brașov, de exemplu, va costa statul 80 de milioane de euro. 


Companii private cu datorii la Fisc de peste 1 miliard de lei 


În topul marilor datornici sunt și firme private, majoritatea aflate deja în insolvenţă sau 


faliment. Iar statul trebuie să-și recupereze banii la masa credală. 


e Galaxy Tobacco SA - 280 de milioane de euro (1,48 miliarde de lei) - faliment din 
decembrie 2020; 


Este fosta Societate Naţională a Tutunului. Firma este deținută acum de un holding din 
Cipru, CTS Tobacco LTD și Whtibread Holdings Ltd. Prin acţionariatul său a trecut și omul de 


afaceri Ioan Niculae. 


e Italia Tobacco Production SRL - 280 de milioane de euro (1,47 miliarde de lei) - faliment 
din 2016; 


Firma îi are ca acționari pe Rodica Cristina Gament, Rossi Manlio și Elvio Celestini. 
Aceste ultime două firme au o legătură, prin Elvio și Antonello Celestini, care au trecut și 
prin acţionariatul Galaxy Tobacco SA. Cei doi sunt acum în Italia deși în urma lor, în 
România, au rămas mai multe dosare penale. 


e Agroponte SRL - 280 de milioane de euro (1,47 miliarde de lei) - în funcţiune; 


Acţionar unic al firmei este Mircea Criste. Societatea a fost declarată insolvabilă de ANAF din 
2016. 


e Benz Oil SRL - 200 de milioane de euro (1 miliard de lei) - faliment din 2019; 


Patronul firmei, loan Ovidiu Moldovan, a fost condamnat la închisoare cu executare pentru 
evaziune fiscală, dar nu a fost încarcerat. Este dat în urmărire internaţională. În același 

Deţinătoarea brandului Arsenie Boca, datorii de 420 de milioane de lei 


În 2021, jurnaliștii de la Libertatea semnalau intrarea într-un top 10 al firmelor de IT a unei 
societăți cu un angajat, din Bihor. 


Liciuchiciu Web Design s-a plasat, în 2020, pe locul 6 în topul companiilor IT cu cea mai 
mare cifră de afaceri - în jur de 100 de milioane de euro - peste companii de renume ca 
Microsoft România sau Oracle Global. 


Societatea are ca acționar unic pe Adela Diana Talpoș și a intrat în 2020 în insolvenţă. 


Chiar și așa, în 2021 și 2022, firma avut în continuare cifre de afaceri mari, de peste 100 de 
milioane de euro în 2021, și de 50 de milioane de euro în 2022, și profit. Dar are și datorii la 
stat, de 84 milioane de euro (420 de milioane de lei). 


Firma a dat în judecată mai multe instanţe bisericești cărora le-a cerut daune pentru 
utilizarea numelui lui Arsenie Boca. 


„După recuperarea creanţelor în special de la Mănăstirea Prislop și Arhiepiscopia Devei și a 
Hunedoarei fiind principalii debitori, societatea va ieși din insolvenţă și va înregistra 
profituri, net superioare primului an de activitate, când la o cifră de afaceri de nici 70 
milioane de euro a realizat un profit de 5 milioane de euro”, a scris Talpoș în e-mailul către 
Libertatea, în 2021. 


Episcopia Devei și Hunedoarei a primit de la SC Liciuchiciu Web Design SRL o factură fiscală, 
emisă în 31.10.2019, în valoare de 150.000.000 lei (aproximativ 30 milioane de euro) în 
care, la rubrica „Denumirea produselor sau a serviciilor”, se menţionează: „Utilizare drepturi 
de marcă și imagine industrială Pr. Arsenie Boca”. 


ANAF recunoaște că aproape 70% din datoriile companiilor deţinute de 
stat nu mai pot fi recuperate 


În septembrie, ANAF a publicat o situație cu datoriile către stat ale companiilor deţinute de 
același stat român. Din 1.718 operatori economici cu capital majoritar de stat, 910 
înregistrează obligaţii fiscale restante: 


e 19,8 mld.lei - suma totală restantă; 
e 13,5 mld.lei (68,11%) - arierate care nu pot fi recuperate prin executare silită; 


e 11,9 mld.lei, (88,1% obligaţii) - datorii ale unor operatori aflați în insolvenţă; 


